
Uznesenie Okresný súd Poprad v spore žalobcu : Slovenský plynárenský priemysel, a.s., IČO: 35 815 256, Mlynské nivy 44/a, 825 11 Bratislava, práv. zast: Nosko & Partners, s.r.o. advokátska kancelária, IČO: 36 860 107, Podjavorinskej 2, 811 03 Bratislava, proti žalovanému: A. B., nar. XX.XX.XXXX, C. XX, XXX XX C., o zaplatenie 1.917,66 eur s prísl., takto rozhodol: I. Konanie z a s t a v u j e . odôvodnenie: 1. Žalobou doručenou tunajšiemu súdu 28.5.2024 sa žalobca voči žalovanej domáhal zaplatenia sumy 1.917,66 eur, s prísl. titulom neuhradených faktúr za elektriny pre odberateľov elektriny v domácnosti. 2. Podľa § 1 ods. 1 zákona č. 71/1992 Zb. o súdnych poplatkoch a poplatku za výpis z registra trestov (ďalej len zákon o súdnych poplatkoch) súdne poplatky (ďalej len „poplatky“) sa vyberajú za jednotlivé úkony alebo konanie súdov, ak sa vykonávajú na návrh a za úkony orgánov štátnej správy súdov a prokuratúry (ďalej len „poplatkový úkon“) uvedené v sadzobníku súdnych poplatkov a poplatku za výpis z registra trestov (ďalej len „sadzobník“), ktorý tvorí prílohu tohto zákona. 3. Podľa § 2 ods. 1 písm. a) zákona o súdnych poplatkoch poplatníkom je navrhovateľ poplatkového úkonu, ak je podľa sadzobníka ustanovený poplatok z návrhu. 4. Podľa § 5 ods. 1 písm. a) zákona o súdnych poplatkoch poplatková povinnosť vzniká podaním žaloby, návrhu, odvolania, žaloby na obnovu konania, dovolania, kasačnej sťažnosti alebo žiadosti na vykonanie poplatkového úkonu, ak je poplatníkom žalobca alebo navrhovateľ, odvolateľ, ten, kto podal žalobu na obnovu konania, dovolateľ a ten, kto podal kasačnú sťažnosť. 5. Podľa § 8 ods. 1 zákona o súdnych poplatkoch poplatok za podanie návrhu alebo žiadosti, poplatok za uplatnenie námietky zaujatosti v konkurznom konaní alebo reštrukturalizačnom konaní podľa osobitného predpisu a poplatok za konanie o dedičstve je splatný vznikom poplatkovej povinnosti. 6. Podľa § 10 ods. 1 zákona o súdnych poplatkoch, ak nebol zaplatený poplatok splatný podaním žaloby, návrhu na začatie konania, dovolania alebo kasačnej sťažnosti, súd podľa § 9 vyzve poplatníka, aby poplatok zaplatil v lehote, ktorú určí, spravidla v lehote desiatich dní od doručenia výzvy; ak aj napriek výzve poplatok nebol zaplatený v lehote, súd konanie zastaví. O následkoch nezaplatenia poplatku musí byť poplatník vo výzve poučený. 7. Podľa § 14 ods. 4 zákona o súdnych poplatkoch v konaní podľa tohto zákona koná a rozhoduje vyšší súdny úradník vrátane rozhodovania o zastavení konania. Sudca v konaní koná a rozhoduje o sťažnostiach proti rozhodnutiam vyššieho súdneho úradníka. Ak sa sťažnosti vyhovie v plnom rozsahu, rozhodnutie nemusí obsahovať odôvodnenie.
8. Vychádzajúc z citovanej právnej úpravy podaním žaloby vznikla žalobcovi povinnosť zaplatiť súdny poplatok za žalobu v predmetnom spore, a to vo výške 65 eur (podľa Položky 1 písm. a) Sadzobníka súdnych poplatkov, ktorý tvorí prílohu zákona o súdnych poplatkoch v spojení s § 6 ods. 3 zákona o súdnych poplatkoch). 9. Žalobca si povinnosť zaplatiť tento súdny poplatok v lehote jeho splatnosti nesplnil, preto ho súd výzvou č.k.: 22Csp/50/2024 - 38 zo dňa 04.07.2024 vyzval na zaplatenie súdneho poplatku v lehote 10 dní od doručenia výzvy. Žalobca bol riadne poučení, že ak v stanovenej lehote uvedený súdny poplatok nezaplatí, súd konanie zastaví. 10. Výzva bola právnemu zástupcovi žalobcu riadne doručená dňa 08.07.2024. Žalobca aj napriek poučeniu o následkoch nezaplatenia súdneho poplatku v stanovenej lehote, súdny poplatok za podanú žalobu v tejto lehote nezaplatil. Lehota na zaplatenie súdneho poplatku uplynula dňa 19.7.2024. 11. Na základe uvedeného súd pri aplikácii citovaných zákonných ustanovení rozhodol o zastavení konania. Poučenie: Proti tomuto uzneseniu možno podať do 15 dní odo dňa jeho doručenia na Okresný súd Poprad, sťažnosť (§ 239 ods. 1 Civilného sporového poriadku). V sťažnosti sa popri všeobecných náležitostiach podania (§ 127 ods. 1 Civilného sporového poriadku) uvedie, proti ktorému uzneseniu smeruje, v čom sa postup alebo uznesenie súdu považuje za nesprávne a čoho sa sťažovateľ domáha. Podľa § 240 Civilného sporového poriadku sťažnosť môže podať ten, v koho neprospech bolo uznesenie vydané. Podľa § 242 Civilného sporového poriadku sťažnosť sa podáva v lehote 15 dní od doručenia uznesenia na súde, ktorý napadnuté uznesenie vydal. Podľa § 244 Civilného sporového poriadku rozsah, v akom sa uznesenie napáda, môže sťažovateľ rozšíriť len do uplynutia lehoty na podanie sťažnosti. Podľa § 245 Civilného sporového poriadku v sťažnosti možno uvádzať nové skutočnosti a dôkazy, ak je to so zreteľom na povahu a okolnosti sporu možné a účelné. Podľa § 248 Civilného sporového poriadku o sťažnosti rozhoduje súd prvej inštancie. Podľa § 249 Civilného sporového poriadku súd prvej inštancie rozhodne o sťažnosti uznesením spravidla bez nariadenia pojednávania Podľa § 250 ods. 1 Civilného sporového poriadku ak nie je sťažnosť dôvodná, súd napadnuté uznesenie zruší alebo zmení, v prípade zrušenia uznesenia je súdny úradník viazaný právnym názorom súdu.

